Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: Az Alkotmánybíróságról szóló 1989. évi XXXII. törvény
Paragraph Index: 856

Az Alkotmánybíróságról szóló 1989. évi XXXII. törvény (a továbbiakban: Abtv.) 42. § (1) bekezdésében foglalt főszabály szerint a megsemmisített rendelkezés az Alkotmánybíróság határozatainak közzététele napján veszti hatályát. Az Abtv. 43. § (4) bekezdése alapján az Alkotmánybíróság ettől az időponttól eltérően is meghatározhatja az alkotmányellenes jogszabály hatályon kívül helyezését, ha ezt a jogbiztonság vagy az eljárást kezdeményező különösen fontos érdeke indokolja. 2001/73. szám Az Alkotmánybíróság az indítványozó által benyújtott adatok alapján megállapította, hogy a fővárosban ez ideig nem merült fel magasház építésére irányuló konkrét igény. Az erre vonatkozó jogi szabályozás megalkotásának érdekében pedig a Fővárosi Közgyűlés 2201/2000. (XI. 9.) Főv. Kgy. határozatában úgy döntött, hogy felkéri a főpolgármestert a magasházak létesítésére vonatkozó részletes szabályozás rendelettervezetének kidolgozásával, és megbízta azzal, hogy 2001. szeptember 30-ai határidővel terjessze a tervezetet a Fővárosi Közgyűlés elé. Az említett körülményekre tekintettel az Alkotmánybíróság sem a jogbiztonság sérelmét, sem az indítványozó olyan különösen fontos érdekét nem látta bizonyítottnak, amely a KSZTm. rendelkezéseinek visszaható hatályú (ex tunc) megsemmisítését indokolta volna. Dr. Holló András s. k., Dr. Kiss László s. k., előadó alkotmánybíró alkotmánybíró Dr. Kukorelli István s. k., alkotmánybíró Alkotmánybírósági ügyszám: 938/B/2000. A Köztársasági Elnök határozatai A Köztársaság Elnökének 60/2001. (VI. 29.) KE határozata rektori megbízásokról Az oktatási miniszer előterjesztésére, valamint a fenntartók javaslatára — a felsőoktatásról szóló 1993. évi LXXX. törvényben foglalt jogkörömben — megbízom a rektori teendők ellátásával a Budapesti Műszaki és Gazdaságtudományi Egyetemen dr. Detrekői Ákos egyetemi tanár, rektort — további — 2001. augusztus 1-jétől 2004. július 31-ig terjedő időtartamra, a Debreceni Egyetemen dr. Győry Kálmán egyetemi tanárt,

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes